**Stefano Eranio** (født 1966) er en tidligere italiensk landslagsspiller i fotball som har spilt for to italienske og en engelsk fotballklubb.

Eranio, som var midtbanespiller, spilte 20 landskamper for Italia i perioden 1990 til 1997.

Biografi
--------

### Klubblag

Stefano Eranio startet sin profesjonelle fotballkarriere i Genoa i august 1984. De fem første sesongene hans i Genoa var i Serie B før klubben i 1989 rykket opp til Serie A. Totalt spilte Eranio i denne klubben i åtte sesonger før han gikk til AC Milan i august 1992. I Milan fikk han med seg tre seriemesterskap, og han spilte også i to finaler i Mesterligaen. Første gang var i 1992/93 da Milan tapte 1-0 for Marseille, mens andre gang var i 1994/95 da hans klubb tapte 1-0 for Ajax.

I mai 1997 gikk han gratis til den engelske klubben Derby County, og han debuterte for Derby, og i Premier League, den 9. august 1997 mot Blackburn Rovers. Hans første mål for klubben fra Derbyshire kom 30. august 1997 da han scoret i en ligakamp mot Barnsley. Denne sesongen hadde Derby County flyttet fra sin tidligere hjemmebane Baseball Ground til sin nye arena Pride Park Stadium, og Eranios 1-0 scoring i kampen mot Barnsley var den første som ble scoret på Derbys nye hjemmebane. Eranio hadde egentlig tenkt å legge opp etter 2000/01 sesongen, men manager Jim Smith overtalte han til å fortsette. Da Smith fikk sparken oktober 2001 valgte Eranio å gi seg som fotballspiller.

I forbindelse med en veldedighetskamp til inntekt for Ted McMinn den 1. mai 2006 var Eranio en av spillerne på *Derby Legends*.

### Landslag

Stefano Eranio debuterte på Italias landslag den 22. desember 1990 i en kamp mot Kypros. Denne kampen var en kvalifiseringskamp til EM i 1992, og Italia vant kampen 4-0. Eranio møtte også Norges landslag to ganger i sin landslagskarriere. Første gang var på Ullevaal den 5. juni 1991 da Italia tapte 2-1, mens det andre oppgjøret var i Genova den 13. november 1991 i en kamp som endte 1-1. Begge oppgjørene var kvalifiseringskamper til EM i 1992.

Hans første landslagsmål kom mot Nederland den 9. september 1992. Italia vant kampen 3-2, og Eranio scoret ett av Italias mål.

Den 29. mars 1997 spilte Stefano Eranio sin siste landskamp for Italia. Det var mot Moldovia i en kamp som Italia vant 3-0. Totalt spilte han 20 landskamper, og scoret tre mål for Italia. Seks av kampene hans var kvalifiseringskamper til VM, mens fem var kvalifiseringskamper til EM.

Karriere som spiller
--------------------

### Klubblag

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Italias flagg | Genoa | Kontrakt | ? | 212 | ? | 13 | 08/1984 - 05/1992 |
| Italias flagg | Milan | Kontrakt | ? | 98 | ? | 6 | 08/1992 - 05/1997 |
| Englands flagg | Derby County | Kontrakt | 108 | 95 | 10 | 7 | 05/1997 - 10/2001 |

Referanser
----------

1. ↑   Argentine Soccer Database, oppført som STEFANO ERANIO, BDFA player ID 54826[Hentet fra Wikidata]
2. ↑   transfermarkt.com, Transfermarkt spiller-ID 4227, besøkt 9. oktober 2017[Hentet fra Wikidata]

Kilder
------

* Mortimer, Gerald (2004): *The Who´s Who of DERBY COUNTY*.   
 Breedon Books Publishing, Derby. ISBN 1-85983-409-4

Eksterne lenker
---------------

* (en) Stefano Eranio – UEFA Rediger på Wikidata

* (en) Stefano Eranio – Transfermarkt Rediger på Wikidata

* (en) Stefano Eranio – Transfermarkt (manager) Rediger på Wikidata

* (en) Stefano Eranio – national-football-teams.com Rediger på Wikidata

* (en) Stefano Eranio – WorldFootball.net Rediger på Wikidata

* (en) Stefano Eranio – Soccerbase.com Rediger på Wikidata

* (en) Stefano Eranio – Soccerway Rediger på Wikidata

* (en) Stefano Eranio – EU-Football.info Rediger på Wikidata

* (en) Stefano Eranio – FBref Rediger på Wikidata
* (en) Oversikt over Eranio sine landskamper (RSSSF)